
Prilog 4. 

Pojašnjenje kriterija odabira za INT 1.2 Razvoj prepoznatljivog gospodarstva i turizma na području LAG-a
[bookmark: _Hlk184812056]Temeljem poglavlja 3.5. Kriteriji odabira projekata Natječaja za provedbu intervencije 1.2. Razvoj prepoznatljivog gospodarstva i turizma na području LAG-a, sukladno Lokalnoj razvojnoj strategiji LAG-a Međimurski doli i bregi za razdoblje 2023.-2027. godine, pojašnjavaju se Kriteriji odabira koji se primjenjuju na sve prijave projekata na predmetni Natječaj.
Korisniku se ne može dodijeliti veći iznos bodova u odnosu od onog što je zatraženo u prijavnom obrascu.
Projekt mora ostvariti minimalni broj bodova kako bi prošao prag prolaznosti. 
Tablica: Kriteriji odabira za INT 2.1. 
	[bookmark: _Hlk162941721]INT 1.2.
	Kriteriji odabira projekata namijenjeni za INT 1.2 Razvoj prepoznatljivog gospodarstva i turizma na području LAG-a

	KRITERIJ
	Bodovi

	1.
	Duljina poslovanja u turizmu 
	  max 5

	1.1.
	Korisnik posluje u turizmu više od 3 godine 
	5

	1.2.
	Korisnik posluje u turizmu od 1 godine do 3 godine
	3

	1.3.
	Korisnik posluje u turizmu do 1 godine
	1

	2.
	Vrsta projekta – novi proizvodi i usluge
	max 5

	[bookmark: _Hlk184811686]2.1.
	Projektom se uvode novi proizvodi i/ili usluge u turizmu na OPG-u/SOPG-u 
	5

	2.2.
	Projektom se uvode novi proizvodi i/ili usluge u turizmu kod obrta/trgovačkog društva/fizičke osobe
	3

	[bookmark: _Hlk198038040]3.
	Doprinos dodanoj vrijednosti LEADER-a kroz koncept Pametnih sela
	max 9

	3.1.
	Projekt je inovativan (na LAG razini)
	3

	3.2.
	Projektom se ulaže u digitalizaciju
	3

	3.3.
	Projektom se ulaže doprinos okolišnim ciljevima i ublažavanju klimatskih promjena (obnovljivi izvori energije, energetska učinkovitost i sl.)
	3

	[bookmark: _Hlk198039214]4.
	Dodatni doprinosi dodanoj vrijednosti LEADER-a
	max 12

	4.1.
	[bookmark: _Hlk185506584]Projekt se provodi u partnerstvu
	4

	[bookmark: _Hlk185507806]4.2.
	Projekt doprinosi očuvanju kulturne i/ili prirodne baštine područja LAG-a
	3

	4.3.
	Projekt doprinosi prepoznatljivosti područja kroz dodatne promotivne aktivnosti i/ili medijske objave (izuzev obaveza informiranja i vidljivosti)
	3

	[bookmark: _Hlk197690747]4.4.
	Projekt provodi korisnik koji doprinosi održivom ruralnom razvoju kroz članstvo u strukovnim organizacijama koje se bave turizmom ili ruralnim razvojem 
	1

	4.5.
	Projekt provodi korisnik koji doprinosi održivom turizmu kroz certifikate i/ili oznake kvalitete
	1

	NAJVEĆI MOGUĆI BROJ BODOVA
	31

	PRAG PROLAZNOSTI
	10



1. Duljina poslovanja u turizmu 
- Kriterij vezan uz načelo kriterija odabira „radno iskustvo u turizmu“ 

Prednost imaju korisnici koji duže posluju u turizmu. Bodovi se dodjeljuju na temelju podataka iz Prijavnog obrasca, Izjave korisnika o bavljenju nepoljoprivrednom djelatnošću koja je predmet razvoja te drugih relevantnih popratnih dokumenata iz kojih se može jasno iščitati dužina poslovanja korisnika u turizmu, u bilo kojoj djelatnosti u turizmu za koje korisnik ima Rješenje/Akt izdan od nadležnih tijela. U slučaju partnerskog projekata boduje se duljina poslovanja glavnog partnera.

2. Vrsta projekta
[bookmark: _Hlk198038067]- Kriterij vezan uz načelo kriterija odabira „novi proizvodi i usluge“ 

U okviru ovog kriterija boduje se ulaganje u uvođenje novih proizvoda i/ili usluga u turizmu, a prednost imaju OPG-ovi/SOPG-ovi koji uvode novi proizvod i/ili uslugu u turizmu. Oblik registracije će se potvrditi uvidom u javnodostupne registre i/ili dostavljenu dokumentaciju nadležnih tijela. Pod uvođenjem novih proizvoda i/ili usluga smatraju se proizvodi i/ili usluge za koje korisnik već ima sva potrebna rješenja, tj. u okviru postojeće registracije. Navedeno se provjerava kroz Prijavni obrazac i Plan projektnih aktivnosti u kojima se jasno navodi koji proizvodi i/ili usluge se uvode predmetnim ulaganjem. Korisnik je obvezan dostaviti odgovarajuću dokumentaciju kojom dokazuje da se bavi nepoljoprivrednom djelatnošću u okviru koje se uvode novi proizvodi i/ili usluge. 

3. Doprinos dodanoj vrijednosti LEADER-a kroz koncept Pametnih sela
[bookmark: _Hlk198039227]- Kriterij vezan uz načelo kriterija odabira „doprinos dodanoj vrijednosti LEADER-a kroz koncept Pametnih sela“ 
[bookmark: _Hlk185507942]
Ukoliko projekt doprinosi konceptu Pametnih sela te korisnik želi ostvariti bodove po navedenom kriteriju u Prijavnom obrascu (Obrazac 1, pitanje III 13. sa podtočkama) mora opisati i obrazložiti kako i zašto projekt doprinosi konceptu Pametnih sela, a isto mora biti vidljivo iz ukupne projektne dokumentacije.
Doprinos konceptu Pametnih sela podrazumijeva: inovativna i pametna rješenja u selima, digitalizaciju u društvenim aktivnostima u selima te doprinos okolišnim ciljevima i ublažavanju klimatskih promjena u selima.

3.1. Da bi si korisnik dodijelio/ostvario 3 boda za inovativnost projekta i pametna rješenja na lokalnoj razini, projekt ili pojedina aktivnost iz projekta mora rezultirati uvođenjem novog proizvoda ili nove/inovativne metode ili usluge na lokalnoj razini (ukupno područje LAG-a), a inovativne značajke se moraju moći potvrditi relevantnim dokazima. U Prijavnom obrascu (Obrascu 1, Pitanje III.13.1) korisnik mora navesti i objasniti planirano ulaganje u inovativnost, a u Planu projektnih aktivnosti (Obrascu 2) moraju biti predviđeni troškovi koji dovode do inovativnih značajki.

Osnovni elementi primjene inovativnosti odnosno inovativnih značajki u lokalnom kontekstu sukladno članku 31. stavku 2. (d) Uredbe (EU) br. 2021/1060. za potrebe primjene u kriterijima odabira projekata (operacija) temelje se na:
· projektnim partnerstvima koja donose međusektorsku ili sektorsku suradnju različitih dionika u iznalaženju rješenja za razvojne potrebe područja LAG-a; 
· potporom društvenim (socijalnim) inovacijama koje dovode do novih proizvoda i usluga kojima se rješavaju potrebe opće zajednice područja LAG-a, poput: 
· novih metoda i pristupa prijenosu znanja iz područja promicanja poduzetništva i poduzetničke kulture, uključujući nalaženje novih rješenja razvoja društvenog poduzetništva i partnerstva 
· inovativnih pristupa i modernih ekoloških praksi u području zaštite okoliša i prirode kao i implementacije aktivnosti biogospodarstva (bioekonomije) 
· novih metoda i pristupa prijenosu znanja u području inovativne proizvodnje lokalne hrane i drugih lokalnih proizvoda, inf. tehnologija, drugih aktivnosti područja, te u razvoju turizma (selektivni oblici, interpretacija baštine i sl.)
· društvenih inovacija koje razvijaju nove oblike i načine uključivanja osjetljivih skupina društva 
· tehnoloških i netehnoloških inovacija usmjerenih na nove tehnologije i metode koje omogućuju povećanje otpornosti na klimatske promjene, digitalizaciju i zelenu tranziciju.

3.2. Da bi korisnik ostvario 3 boda za ulaganje u digitalizaciju mora navesti radove, opremu i instalacije kojom se omogućuje poboljšanje poslovanja kroz automatizaciju, digitalizaciju, robotizaciju i/ili bilježenje/praćenje parametara, a u projektu i/ili drugoj odgovarajućoj dokumentaciji istog mora biti predviđeno izvođenje radova i ugradnja/nabava opreme i instalacije za automatizaciju, digitalizaciju, robotizaciju i/ili bilježenje/praćenje parametara. U Prijavnom obrascu (Obrascu 1, Pitanje III.13.2) korisnik mora navesti i objasniti planirano ulaganje u digitalizaciju, a u vezanom Planu projektnih aktivnosti (Obrascu 2) moraju biti predviđeni troškovi za ulaganje u digitalizaciju. Korisnik će ostvariti bodove po ovom kriteriju ukoliko se najmanje jedna aktivnost odnosi na primjenu modernih tehnologija i digitalnih alata koji pomažu u optimizaciji i unapređenju poslovanja u okviru djelatnosti koju razvija.

3.3. Da bi korisnik ostvario 3 boda za doprinos okolišnim ciljevima i ublažavanju klimatskih promjena u Prijavnom obrascu (Obrascu 1, Pitanje III.13.3) mora navesti i objasniti planirano ulaganje koje može biti: ulaganje u obnovljive izvore energije, ulaganje u energetsku učinkovitost, proizvodnju bio materijala, integracija kružnog gospodarstva, smanjenje emisija stakleničkih plinova (kompostiranje) i dr. Projektom ili drugom odgovarajućom dokumentacijom korisnik mora dokazati i objasniti predviđeno ulaganje/aktivnosti. Također u Planu projektnih aktivnosti (Obrascu 2) moraju biti predviđeni troškovi za ulaganje/aktivnosti kojim se doprinosi okolišnim ciljevima i ublažavanju klimatskih promjena. Pod ulaganjem u obnovljive izvore energije smatraju se sve isplanirane i provedene aktivnosti čiji je cilj očuvanje okoliša i ublažavanje klimatskih promjena, a koje se odnose na ulaganje u obnovu energije. Pod ulaganjem u energetsku učinkovitost objekta smatraju se sve planirane i provedene aktivnosti čiji je cilj smanjiti potrošnju energije za postizanje istog učinka (toplinska izolacija vanjske ovojnice i/ili krovišta, zamjena dotrajale stolarije energetski učinkovitom i sl.).

4. Dodatni doprinosi dodanoj vrijednosti LEADER-a
- Kriterij vezan uz načelo kriterija odabira „dodatni doprinosi dodanoj vrijednosti LEADER-a“ 

Ukoliko projekt doprinosi Dodanoj vrijednosti LEADER-a te si korisnik želi dodijeliti/ostvariti bodove po navedenom kriteriju u Prijavnom obrascu (Obrazac 1, pitanje III.12) mora opisati i obrazložiti kako i zašto projekt doprinosi pojedinoj dodanoj vrijednosti LEADER-a sukladno Prilogu 3 LAG natječaja.

4.1. Projekt se provodi u partnerstvu
Partnerskim projektom smatra se projekt u kojem više korisnika sudjeluje u provedbi projekta. Pri tomu, prije podnošenja Zahtjeva za potporu, projektni partneri moraju imati sklopljen Sporazum o međusobnoj suradnji kojim se ujedno definira glavni partner (nositelj projekta) te u kojem su jasno definirane i razgraničene aktivnosti i zadaće projektnih partnera. Također, svi korisnici (projektni partneri) moraju ispunjavati uvjete prihvatljivosti LAG Natječaja na koji se prijavljuju. Navedeno se provjerava uvidom u Prijavni obrazac i dostavljeni Sporazum o suradnji.

4.2. Projekt doprinosi očuvanju kulturne i/ili prirodne baštine područja LAG-a
Bodove po ovom kriteriju moguće je ostvariti ukoliko će korisnik projektnim aktivnostima poticati korištenje, valorizaciju i vidljivost zaštićene kulturne i/ili prirodne baštine područja LAG-a. Kako bi korisnik ostvario bodove, u prijavnom obrascu mora nedvojbeno opisati kako će projektne aktivnosti pridonijeti korištenju, valorizaciji ili vidljivosti konkretnog zaštićenog prirodnog i/ili kulturnog dobra. Referentni popis zaštićene prirodne i kulturne baštine područja LAG-a nalazi se u poglavlju 1.1.3. „Kulturna, povijesna i prirodna baština na području LAG-a“ Lokalne razvojne strategije LAG-a Međimurski doli i bregi.

[bookmark: _Hlk198709254]4.3. Projekt doprinosi prepoznatljivosti područja kroz dodatne promotivne aktivnosti i/ili medijske objave (izuzev obaveza informiranja i vidljivosti)
Korisnik si dodjeljuje/ostvaruje bodove ukoliko će provedbu projekta i aktivnost, osim obaveza informiranja i vidljivosti (Prilog 4. Pravilnika o provedbi lokalnih razvojnih strategija unutar intervencije 77.06. „Potpora LEADER (CLLD) pristupu iz Strateškog plana zajedničke poljoprivredne politike Republike Hrvatske 2023. - 2027. (NN br. 113/2024)) dodatno javno promovirati i/ili medijski objavljivati aktivnosti projekta. Isto će se provjeravati prilikom završetka projekta kroz relevantne dokaze.
Dodatna promocija i/ili medijske objave obavezno trebaju sadržavati napomenu da je projekt i potpora projektu realizirana kroz Natječaj LAG-a Međimurski doli i bregi, sukladno Prilogu 4 Pravilnika o provedbi lokalnih razvojnih strategija unutar intervencije 77.06. „Potpora LEADER (CLLD) pristupu iz Strateškog plana zajedničke poljoprivredne politike Republike Hrvatske 2023. - 2027. (sastavni dio popratne dokumentacije LAG natječaja) .
[bookmark: _GoBack]Ako korisnik ostvaruje bodove po ovom kriteriju, nakon provedenog projekta mora poslati LAG-u Izvješće (Obrazac 6. LAG natječaja) u kojem se dokazuje da projekt doprinosi dodanoj vrijednosti LEADER-a kroz dodatne promotivne aktivnosti i/ili medijske objave (izuzev obaveza informiranja i vidljivosti), odnosno da je projekt promoviran putem medijskih objava i/ili vlastitih promotivnih kanala. Uz Izvještaj obavezno priložiti popratne dokaze (dokaznice objava, novinski članci, link na online objave i sl.).

4.4. Projekt provodi korisnik koji doprinosi održivom turizmu kroz članstvo/aktivni doprinos u strukovnim organizacijama koje se bave turizmom ili ruralnim razvojem 
Korisnik može ostvariti dodatne bodove ako dokaže članstvo u nekoj od strukovnih organizacija koje se bave turizmom i ruralnim razvojem. U obzir se uzima članstvo koje je aktivno dan prije otvaranja LAG natječaja. Članstvo dokazuje relevantnim dokumentom ovlaštene osobe strukovne organizacije (potvrda organizacije, odluka o učlanjenju, potvrda o članstvu i sl.). Primjeri strukovnih udruga: Udruga ruralnog turizma Hrvatske, Udruga „Klub članova selo“, Udruga OPG-a Hrvatske i dr.

4.5. Projekt provodi korisnik koji doprinosi održivom turizmu kroz certifikat i/ili oznaku kvalitete
Bodove ostvaruje korisnik koji za svoje poslovanje već posjeduje certifikat i/ili oznaku kvalitete u trenutku podnošenja zahtjeva za potporu na LAG natječaj. Primjeri nacionalnih i međunarodnih certifikata i oznaka kvalitete: Ecolabel, Good Travel Seal, Green Key, Travellife, Slow Food i sl.

1

image1.png
\ LOKALNA AKCLSKA GRUPA
Medimurski doli i bregi




image2.png
* X %

* g x

* ok

LEADER
Development led by local communities




